# Wikipedia

Wikipedia|  The logo of Wikipedia, a globe featuring glyphs from various writing systems |
| Screenshot
Wikipedia's desktop homepage |
| Kawo liwang | Online encyclopedia |
| Boros pointounda | 345 o boros |
| Longkod | San Francisco, California, U.S. |
| Pogun nontodon | United States |
| Sanganu | Wikimedia Foundation (since 2003) |
| Winonsoi di | * Jimmy Wales
* Larry Sanger
 |
| URL | wikipedia.org |
| Komersial | No |
| Pomodopitaran | Optional |
| Moomomoguno | >629,436 active editors >131,489,298 registered users |
| Tadau kinoimaganan | Milatok 15, 2001 (2001-01-15) |
| Korikohonon dinondo | Active |
| Content license | CC Attribution / Share-Alike 4.0 Most text is also dual-licensed under GFDL; media licensing varies |
| Boros tinulisan | LAMP platform |
| OCLC number | 52075003  |

**Wikipedia** nopo nga ensiklopedia id suang talian poingimpou konten osinggawa i sinuat om tinarampas do komuniti sukarelawan, ointutunan do Wikipedian, maya kolaborasi poingukab momoguno perisian wiki ii no MediaWiki. Wikipedia bopo nga karya sukuon bobos agayo om bobos ogumu mambasa id suang sajara, om miampai konsisten nakatayad id pialatan hopod laman web bobos ogumu momoloyog; (gisom Magus 2024), om pinosuang ii di Semrush doid kinoyonon kaapat, om koturu di Similarweb. Tinuridong di Jimmy Wales om Larry Sanger ontok 15 Milatok 2001, hos nopo do Wikipedia mantad di 2003 po nga ii no Yayasan Wikimedia, iso organisasi okon untung id Amerika Syarikat i onuan kouhupan kousinan loolobi maya sakadai di maamamambasa ngaawi.

Baino kiginumu lobi 82,000 mononoluod id 19,000,000 sinuratan kapaampai do 270 woyoboros. Monikid tadau borotusan ribu tutumombului mantad pointongkop pogun do tumombului om borotusan ribu nogi mononoluod it popotoluod om koponimban do borotusan ribu sinuratan kawawagu id Wikipidia. Miagal di Mac 2011 soginumu 400 milion tutumombului kawawagu tinumombului id wikipidia tumanud do comScore.

Wikipidia id woyoboros do Dusun pinotimpuun id pongongomut wikimodia (Inggilis: Wikimedia Incubator)di ontok 22 Januari 2011.

Iti no kokomoi Wikipidia id sinuratan do Inggilis.

## Sajara

Minonuridong do Wikipedia Jimmy Wales (gibang) om Larry Sanger (Wanan)Mogikaakawo ensiklopedia id talian maya kolaboratif noumbalan pogulu do nokoimagon Wikipedia, nga orontob o kinalantayon. Nokotimpuun o Wikipedia sabaagi pomogonop montok Nupedia, iso ensiklopedia boros ingglis id talian ii aiso bayaran hinombo artikel id suang dau nopo nga sinuat di tangabaal om onuan pogintangan maya proses formal. Noturidong ontok 9 Gomot 2000 id siriba kosongonuan Bomis, iso syarikat portal web. Lundu poinlobi nopo nga ii CEO Bomis ii Jimmy Wales om Larry Sanger, luguan iditor Nupedia om sumusuhut Wikipedia. Kopio-kopio nopo nga nonuaan Nupedia lisin id siriba Lisin Tonsi Poingukab Nupedia, nga pogulu nokoturidong Wikipedia, nokoundaliu Nupedia kumaa Lisin Dokumentasi obibas GNU mantad taba di Richard Stallman. Nonuan do kredit ii Wales miampai panatapan koilaan montok papaasil ensiklopedia ii milo iditon maya umum, om nonuaan do rarayou ii Sanger montok strategi momoguno wiki montok momodimpot dimpoton dii. Ontok 10 Milatok 2001, minoposuul ii Sanger id katayadan mel Nupedia montok papaasil wiki sabaagi projek pomogonop montok Nupedia.

### Kinoturidongon om Koingkawason

Nokoturidong Wikipedia ontok 15 Milatok 2001 (nondo ointutunan sabaagi *Tadau Wikipedia*) id versi boros Inggilis no miampai ngara domain *www.wikipedia.com*, om namaan poiloo di Sanger id katayadan mel Nupedia. Ngaran "Wikipedia" nopo nga nintodonon mantad piomungan hogot *wiki* om *encyclopedia*. Polisi toponsol kokomoi "Pisuk pogintangan neutral' pinointutun ontok tulan-tulan ko iso. Topod nopo nga kokomoi kooturan tokuri ontok timpuunon om nokoindalan maya obibas mantad Nupedia. Id sandad nopo nga kipomusarahan ii Bomis montok poposiliu Wikipedia sabaagi kapadagangan kiimpohon do laba'.

Natad tagayo Wikipeida ontok 20 Momuhau 2001.
Nakagayat Wikipedia do monoluod mantad Nupedia, forum *Slashdot* om nogi injin pogihuman web. Nowonsoi o versi suai ontok Gomot 2001, om id kolimpupuson do toun 2004 haro 161 versi boros Wikipedia. Kinoimbulayan do Nupedia om Wikipedia nopo nga miiso gisom do bagas server nopisok maya kakal ontok toun 2003 om teks dau pinosuang id Wikipedia. Wikipedia id boros Inggilis nopo nga nokolobi do 2 riong artikel ontok Manom 2007, pinoposiliu dau sabaagi ensiklopedia id bobos tagayo ii koumbal do nokoimbulai minangala do Ensiklopedia Yongle ii winonsoi id China masaan do Dinasti Ming ontok toun 1408, hinombo pinoopi do koilaan osomok no do 600 toun

Mantad do koorisan kumaa iklan komersial om koingkurian katamangan, suminoliwan momoguno do Wikipedia Sepanyol mantad projek Wikipedia om minopoturidong do Enciclopedia Libre ontok Mansak 2002. Kalapas di, minopoilo ii Wales do amu popokito iklan o Wikipedia om minonimban do domain mantad *wikiepdia.com* kumaa *wikipedia.org*.

Kalapas do timpu koingkawason di asarok, kadar koingkawason Wikipedia id boros Inggilis, mantad ginumu artikel om monunuat, nokorikot do timpak id sorili do timpuunon 2007. Edisi diti nopo nga nokorikot do 3 riong artikel ontok Magus 2009. Ontok toun 2006 agaaga do 1,800 artikel nokoruhang id ensiklopedia monikid tadau; ontok 2013 purata diti nopo nga 800. Tinimungan id Hongkod Ponoriukan Palo Altominimboros do nokoinsiriba panangkasabab mantad koingkawason pokionuon koordinasi om kos, koiduan mongunguhup wagu om kaantaban montok idit wagu. Haro ii minoposogu do kinoingkawason dii nopo nga lumampai sondii tu artikel ii milo roiton sabaagi "tua osiriba-kosoitan" —uhu ii otolinahas manahak merit kumaa artikel— ii nowonsoi no om winonsoi maya osiwang.

### Sukuon

Wikimedia Foundation

Templat:Princess of Asturias Award for International Cooperation

Ralat maganu:Tag `<ref>` wujud untuk kumpulan bernama "lower-alpha", tetapi tiada tag `<references group="lower-alpha"/>` yang berpadanan disertakan
Ralat maganu:Tag `<ref>` wujud untuk kumpulan bernama "W", tetapi tiada tag `<references group="W"/>` yang berpadanan disertakan